PROJEKTAS

Priedas Nr. 3

PIRKIMO-PARDAVIMO SUTARTIS Nr. ŠŠT/

2018 m......................mėn.......d.

Šilutė

UAB „Šilutės šilumos tinklai“, juridinio asmens kodas ...................., kurios registruota buveinė yra Verslo g. 12, Šilutė, atstovaujama ..................., veikiančio pagal .................. **(**toliau − **Pirkėjas)**, ir ........................................., juridinio asmens kodas ..................., kurios registruota buveinė yra .............................., atstovaujama.........................., veikiančio pagal.................. **(**toliau − **Tiekėjas**), toliau kartu vadinami **Šalimis**, o kiekvienas atskirai – **Šalimi,** sudarėme šią Pirkimų- pardavimo sutartį (toliau- Sutartis), kurioje susitariame:

**1. Sutarties dalykas**

1.1. Sutarties dalykas yra presuotų šiaudų (biokuro) pirkimas Juknaičių katilinei, adresu Šilutės g. 24, Juknaičių k., Šilutės rajonas.

1.2. Perkamų presuotų šiaudų kokybiniai-techniniai rodikliai ir kiekis turi atitikti techninę specifikaciją.

1.3. Orientacinis perkamų presuotų šiaudų kiekis yra......... tne (tonų naftos ekvivalento).

**2. Sutarties galiojimas, vykdymo pradžia, trukmė ir terminai**

2.1.Pagal Šią Sutartį, presuotų šiaudų tiekimas vykdomas 2018/2019 m. šildymo sezono metu. Presuoti šiaudai bus tiekiami 2018 m. liepos – spalio mėnesiais pagal šalių susitarimą.

2.2. Sutartis įsigalioja nuo jos pasirašymo dienos ir galioja iki visų sutartinių įsipareigojimų įvykdymo.

2.3. Jei bet kuri Šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

**3. Tiekėjo teisės ir pareigos**

3.1. Tiekėjas įsipareigoja:

3.1.1. nuosekliai vykdyti Sutartį, pagal Šalių susitarimą pristatyti presuotus šiaudus į Juknaičių k. Šilutės rajone katilinę;

3.1.2. užtikrinti presuotų šiaudų tiekimą Sutarties galiojimo metu, jei Pirkėjo poreikis nesikeičia ir šalių susitarimu nenumatyta kitaip;

3.1.3. raštu ar kitomis ryšio priemonėmis, nedelsiant informuoti Pirkėją apie bet kokias aplinkybes, dėl kurių Tiekėjas negali tiekti presuotų šiaudų Sutartyje numatytomis sąlygomis. Šiame punkte nurodytas informacijos pateikimas neatleidžia Tiekėjo nuo jo atsakomybės pagal Sutartį už presuotų šiaudų tiekimo įsipareigojimų nevykdymo;

3.1.4. pristatyti presuotus šiaudus, atitinkančius Techninėje specifikacijoje (Sutarties priede) nurodytus reikalavimus;

3.1.5. prisiimti presuotų šiaudų žuvimo ar sugedimo riziką iki presuotų šiaudų perdavimo Pirkėjui;

3.1.6. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar Trečiajai Šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksniai;

3.1.7. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;

3.1.8. nutraukti arba sumažinti presuotų šiaudų tiekimą, gavęs Pirkėjo raštišką pranešimą ar ryšio priemonėmis pateiktą informaciją apie presuotų šiaudų suvartojimo sumažėjimą dėl šilumos gamybos sumažėjimo, katilo gedimo, remonto ar dėl kitų aplinkybių, kurios nebuvo numatytos (įvertintos) šios Sutarties sudarymo metu;

3.1.9. vykdyti visus, neprieštaraujančius Sutarčiai ir teisės aktams Pirkėjo nurodymus dėl presuotų šiaudų tiekimo. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

3.1.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

**3.2. Tiekėjas turi teisę:**

3.2.1. sėkmingam sutarties vykdymui pasitelkti subtiekėjus ar subteikėjus, bet tai nekeičia Tiekėjo atsakomybės dėl Sutarties vykdymo;

3.2.2.Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

4. Pirkėjo teisės ir pareigos

4.1. Pirkėjas įsipareigoja:

4.1.2.priimti Šalių sutartu laiku pristatytus presuotus šiaudus, jeigu jie atitinka šios Sutarties taikomus kokybės reikalavimus ir pasirašyti presuotų šiaudų gabenimo/gavimo dokumentus;

4.1.3.sumokėti presuotų šiaudų kainą Sutartyje nustatyta tvarka ir terminais;

4.1.4.nedelsiant raštu pranešti Tiekėjui apie presuotų šiaudų suvartojimo sumažėjimą ar nutraukimą;

4.1.5. suteikti informaciją ir/ar dokumentus, būtinus Sutarčiai vykdyti;

4.1.6.tinkamai vykdyti kitus įsipareigojimus, numatytus Sutartyje.

**4.2. Pirkėjas turi teisę:**

4.2.1. jeigu Tiekėjas turi galimybę laikyti presuotus šiaudus savo sandėlyje, reikalauti tiekti presuotų šiaudų kiekį pagal Šalių susitarimą;

4.2.2. nepriimti netinkamos kokybės presuotų šiaudų;

4.2.3. reikalauti nutraukti Sutartį ir atlyginti nuostolius, jeigu Tiekėjas neįspėjo Pirkėjo apie visas Trečiųjų asmenų teises į parduodamą presuotus šiaudus.

5. Sutarties kaina ir mokėjimo sąlygos

5.1.1. Presuotų šiaudų 1 (vienos) tonos naftos ekvivalento kaina yra [suma skaitmenimis] ([suma žodžiais]) [valiuta] ir PVM [suma skaitmenimis] ([suma žodžiais]) [valiuta], kaina iš viso su PVM yra [suma skaitmenimis] ([suma žodžiais]) [valiuta], išskyrus atvejus, kai kaina sumažinimą vadovaujantis Sutarties 8.4. p. Sutartyje nurodyta presuotų šiaudų kaina apima visas Tiekėjo išlaidas susijusias su presuotų šiaudų tiekimu pagal Sutarties sąlygas.

5.1.2. Orientacinė Sutarties vertė yra [suma skaitmenimis] ([suma žodžiais]) [valiuta] ir PVM [suma skaitmenimis] ([suma žodžiais]) [valiuta], kaina iš viso su PVM yra [suma skaitmenimis] ([suma žodžiais]) [valiuta]. Galutinė Sutarties kaina, kurią Pirkėjas turės sumokėti Tiekėjui, priklauso nuo vykdant Sutartį patiekto presuotų šiaudų kiekio ir kokybės rodiklių.

5.1.3. Apmokėjimas už patiektus presuotus šiaudus per einamąjį mėnesi yra iki 30 (trisdešimtos) sekančio mėnesio dienos, pagal pateiktą PVM sąskaitą faktūrą ar kitą dokumentą, parengtą pasirašyto presuotų šiaudų priėmimo dokumento pagrindu. PVM sąskaita faktūra pateikiama el. paštu [info@silutesst.lt](mailto:info@silutesst.lt).

5.1.4. Valstybės institucijoms priėmus įstatymus ir poįstatyminius teisės aktus, keičiančius PVM dydį, jis keičiamas ir Sutartyje.

**6.**Sutarties vykdymo tvarka

6.1. Bendros nuostatos

6.1.1. Pasirašius Sutartį, presuoti šiaudai pradedami tiekti i katilinę tik po Pirkėjo pranešimo raštu Tiekėjui;

6.1.2. Tiekėjas sandėliuodamas ir transportuodamas presuotus šiaudus, juos privalo apsaugoti nuo meteorologinių veiksnių įtakos;

6.1.3. Presuoti šiaudai tiekiami tik techniškai tvarkingomis, tam skirtomis transporto priemonėmis, darbo metu. Šalių sutarimu, presuoti šiaudai gali būti tiekiami nedarbo metu.

6.**2.** Presuotų Šiaudų tiekimas

6.2.1. Bendru Šalių susitarimu Šalys susitaria dėl presuotų šiaudų tiekimo į katilinę ir realaus presuotų šiaudų poreikio.

6.**3.** Presuotų šiaudų priėmimas pagal kiekį ir kokybę:

6.3.1. priimant presuotus šiaudus (pagal kiekį ir atitikimą matmenims) ir atliekant jo kokybinių parametrų (drėgnis, peleningumas ir Šilumingumas) nustatymą, vadovaujamasi 2013-09-20 nutarimu Nr. 1-185 patvirtintomis „Kietojo biokuro apskaitos taisyklėmis" ir vėlesniais šio teisės akto pakeitimais;

6.3.2.priimant presuotus šiaudus pagal kiekį: priimant presuotus šiaudus pagal kiekį katilinėje, Pirkėjas atlieka Tiekėjo pristatytų presuotų šiaudų svėrimą katilinėje esamomis svarstyklėmis, dalyvaujant Pirkėjo ir Tiekėjui atstovui. Pasveriama šalių sutarimu pasirinktinai transporto priemonėje esančių presuotų šiaudų ne mažiau 3 vnt. presuotų šiaudų ryšulių ir išvedamas svertinis vidurkis, kuris padauginamas iš atvežusioje transporto priemonėje esančių presuotų šiaudų ryšulių kiekio. Esant svarstyklių gedimui, pristatytų presuotų šiaudų kiekiui taikomas trijų paskutinių presuotų šiaudų vežimų svertinis vidurkis.

6.3.3.priimant presuotus šiaudus pagal kokybę: specialaus drėgnomačio pagalba yra išmatuojamas pasirinktinai presuotų šiaudų ryšulių visuminis drėgnis, jį įsmeigiant iki presuotų šiaudų ryšulio vidurio. Išmatuojamas ne mažiau kaip 3 ryšulių transporto priemonėje esančių ryšulių drėgnumas. Tuo atveju, kai pristatytų presuotų šiaudų ryšulio (atskirai vieno vieneto) ar ryšulių (visuminis keturių vienetų) kokybės rodikliai neatitinka Sutarties l priedo „Techninė specifikacija" reikalavimų. Pirkėjas, presuotų šiaudų ryšulio, neatitinkančio (-tų) Sutarties 1 priedo „Techninė specifikacija“ reikalavimų nepriima.

6.4.Presuotų Šiaudų energetinės vertės nustatymas:

6.4.1.Pirkėjas sertifikuotoje laboratorijoje nustato patiektų presuotų šiaudų kokybės rodiklius (drėgnis, peleningumas ir šilumingumas) ir jie fiksuojami presuotų šiaudų apskaitos dokumentuose. Tiekėjui informacija apie patiektų presuotų šiaudų kokybę (drėgni, peleningumą ir Šilumingumą) pateikiama presuotų šiaudų priėmimo suvestinėje;

6.4.2. Tiekėjui atsisakius pasirašyti (susiderinti) suvestines apie patiektų presuotų šiaudų kiekį, kokybę (drėgnį, peleningumą, šilumingumą) ir nepateikus motyvuoto paaiškinimo bei tai pagrindžiančių dokumentų, Pirkėjas vienašališkai surašo priėmimo dokumentą už ataskaitinį laikotarpį, kuris Tiekėjo neginčytinas;

6.4.3. Suvestinės derinamos per 3 (tris) darbo dienas po laboratorijos rezultato gavimo. Pirkėjas, energijai gaminti suvartotų presuotų šiaudų/šieno naudojamąją masę, perskaičiuoja į sutartinį kurą tonomis naftos ekvivalento (tne), vadovaujantis 2013-09-20 nutarimu Nr. 1-185 patvirtintos „Kietojo biokuro apskaitos taisyklės" ir vėlesniais šio teisės akto pakeitimais.

6.5. Asmenys susisiekimui: Pirkėjas ir Tiekėjas paskiria asmenis susisiekimui (operatyviam Sutarties valdymui), kurie stebi, kontroliuoja ir prižiūri Sutarties vykdymą, derina patiektų presuotų šiaudų kiekius, dokumentų, reikalingų Sutarties vykdymui, formas bei Pirkėjo vardu užsako ar stabdo presuotų šiaudų tiekimą, o Tiekėjo vardu priima užsakymą ar stabdymą. Asmuo susisiekimui nėra įgaliotas atlikti kokių nors Sutarties pakeitimų. Jeigu šis asmuo pakeičiamas kitu asmeniu, tai nedelsiant apie tai raštu informuojama kita Šalis.

|  |  |  |
| --- | --- | --- |
|  | **Pirkėjas** | **Tiekėjas** |
| Vardas, pavardė |  |  |
| Telefonas |  |  |
| El. paštas |  |  |

**7.1. Presuotų šiaudų kokybė**

7.1.1. Tiekėjas garantuoja, kad presuotų šiaudų kokybė atitinka Sutarties priede pateiktus reikalavimus.

**8**. Šalių atsakomybė

8.1.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

8.1.2. Vėlavimas atsiskaityti: Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,03 proc. delspinigių nuo laiku neapmokėtos sumos, už kiekvieną uždelstą dieną.

8.2. Presuotų šiaudų tiekimo sutrikimai:

8.2.1. Jeigu Tiekėjas laiku nepatiekia presuotų šiaudų (Sutarties 4.2.1. p.), siekiant kompensuoti Pirkėjo nuostolius Tiekėjas įsipareigoja sumokėti 10 procentų baudą nuo nepatiektų presuotų šiaudų vertės.

8.2.2. Tiekėjas kompensuoja visus Pirkėjo patirtus tiesioginius nuostolius, jei dėl Tiekėjo patiektų nekokybiškų presuotų šiaudų buvo sugadinta Pirkėjo įranga/prietaisai. Kompensacijos dydį paskaičiuoja Šalių sudaryta komisija ir jei Tiekėjas komisijos darbe nedalyvauja, Pirkėjas vienašališkai paskaičiuoja kompensacijos dydį.

8.3. Presuotų šiaudų drėgnio neatitikimas: Tiekėjui, pristačius presuotus šiaudus, kurių nustatytas drėgnis yra didesnis nei Sutarties priede „Techninė specifikacija"' nurodyta presuotų šiaudų riba, tą kalendorinę dieną faktiškai pristatytų presuotų šiaudų kaina be PVM mažinama 1 (vienu) % už kiekvieną viršytą drėgnio procentinį punktą.

8.4. Kiekviena Šalis įsipareigoja atlyginti kitai Šaliai patirtus tiesioginius nuostolius ar išlaidas dėl Sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai Sutartis, joje numatytomis sąlygomis ir tvarka yra nutraukiama).

9. Nenugalimos jėgos aplinkybės (force majeure)

9.1. Sutarties Šalys atleidžiamos nuo įsipareigojimų vykdymo „Force majeure*“* aplinkybių veikimo laikotarpiu. *„Force majeure“* aplinkybių buvimas nustatomas vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr. 68-1652).

9.2**.**  Pasibaigus šios Sutarties 9.1 punkte nurodytų aplinkybių veikimui, Sutarties šalis, neįvykdžiusi prisiimtų sutartinių įsipareigojimų, privalo juos įvykdyti.

10. Salių pareiškimai ir garantijos

10.1. Kiekviena iš Šalių pareiškia ir garantuoja kitai Šaliai, kad:

1. Šalis yra tinkamai įsteigta ir teisėtai veikia pagal Lietuvos Respublikos įstatymus;
2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus presuotiems šiaudams tiekti/naudoti;

10.1.3. Ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

11. Konfidencialumo įsipareigojimai

11.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdant Sutartį, konfidencialia ir be išankstinio kitos Šalies rašytinio sutikimo neplatinti Trečiosioms Šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Tiekėją atskleidimas, jei Tiekėjas pažeidžia Kuro tiekimo terminus.

1. Sutarties pakeitimai

12.1. Pirkimo sutarties sąlygos sutarties galiojimo laiką negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Įmonių, veikiančių energetikos srityje, energijos ar kuro, kurio reikia elektros ir šilumos energijai gaminti, pirkimo taisyklių 3 punkte nustatyti principai ir tikslai.

1. Sutarties pažeidimas

13.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

1. Vienai Sutarties Šaliai pažeidus Sutartį, nukentėjusioji Šalis turi teisę:
2. reikalauti kitos Šalies vykdyti sutartinius įsipareigojimus;
3. reikalauti atlyginti nuostolius;
4. reikalauti sumokėti Sutartyje nustatytus delspinigius;
5. nutraukti Sutartį;
6. taikyti kitus Lietuvos Respublikos teisės aktų nustatytus teisių gynimo būdus.

14. Sutarties nutraukimas

1. Sutartis gali būti nutraukiama raštišku Šalių susitarimu.
2. Pirkėjas turi teisę prieš terminą nutraukti Sutartį ir pareikalauti iš Tiekėjo atlyginti dėl to patirtus visus nuostolius šiais atvejais:

14.2.1. jeigu Tiekėjas, nepaisydamas Pirkėjo raginimo raštu, netiekia presuotų šiaudų/šieno daugiau kaip 10 dienų;

14.2.2. jeigu Tiekėjas nesilaiko Sutarties sąlygų dėl presuotų šiaudų/šieno kokybės.

15. Ginčų nagrinėjimo tvarka

15.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

15.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme pagal Pirkėjo buveinės registracijos vietą.

16. Baigiamosios nuostatos

16.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai Trečiajai Šaliai be išankstinio raštiško kitos Šalies sutikimo.

16.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

16.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

16.4. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią - po vieną kiekvienai Šaliai.

16.5. Sutarties priede yra nurodyti: „Techninė specifikacija", „Tiekėjo pasiūlymas".

17. Šalių adresai, rekvizitai ir parašai

PIRKĖJAS TIEKĖJAS